Łìbia

Ła Łìbia o Libia (en arabo: ليبيا), ufisialmente Granda Jamāhīriyya Araba de Łibia Popołare e Sociałista el xe on Stato del Nordafrica parte del Maghreb.
El xe conprexo tra ł'Egito ad est, el Sudan a sudest, el Ciad e el Nizer a sud e ł'Algeria e ła Tunixia ad ovest; el xe bagnà dal Mar Mediteraneo a nord.

 Zeografia 

No ghe montagne de rilievo.
La costa xe piata da la Tunisia al Cao Misurata, sabiosa fin a Bengasi, pi alta e rociosa fin a Ras el Tin.
Le acque del Golfo de Tobruk ie profonde.
I fiumi xe stagionali con esclusion del Kiam, el Ramla e el Derna.

La costa la xe semidesertica da la Tunisia al Cao Misurata. L’interno xe desertico e sensa risorse.

 Storia 

 Antighità 
Abitá fin da i tempi preistorici, i primi ricatamenti de valor xe quei del tempo de i fenici (VI secolo a.C.) su la costa.

Co la terza guera punica  inte el 146 a.C. Roma ga conquistá Cartagine e la costa de la Libia. La rejon ciapa el nome de Tripolitania.

I vandali i ze rivá inte el 455 d.C. e i ghe rimane par dozento ani, quando i ga da scapar par l’avanzata araba.

L’ocupasion araba la e durada fin al 1146, quando la Libia la vien conquistá da i normanni de Sicilia.

I otomani i ze rivadi inte el 1521 e i ga dato vita a la dinastia de i Karamanli.

Inte el 1843, el predicator islamico Muhamad ibn Al-Sanss controlaa la Cirenaica e scominzia a controlar anca le altre rejoni de la Libia. Ie contro i so seguaci che l’Italia la comate par la conquista de la colonia. Par 20 ani, i senussi resiste a l’avanzata de le trupe italiane. L’Italia rimane fin al 1943.

 Indipendensa 
Inte el 1951, el re Idris I prende el poder a cao de na monarchia parlamentare.

Inte el 1969, el zoino uficial Muammar Gheddafi fa on colpo de stato e nasionaliza tute le proprietá straniere. Gheddafi ga spinto par la modernizasion del paexe, ma ga anca sospeso le libartá civili. Dopo ani de sanzioni internasionali par el so sostegno al terorismo internasionale (1991-1999), la Libia xe torná a laorare co le altre nasioni del Mediteraneo e de l’Africa.

 Zeografia politega 
 Sudivixion aministrative 
La Libia la xe divixa in 22 distreti (baladiyat)
01 Nuqat al Khams
02 Zawiya
03 Jafara
04 Tripoli
05 Murqub
06 Misrata
07 Sirte
08 Benghazi09 Marj
10 Jabal al Akhdar
11 Derna
12 Butnan
13 Nalut
14 Jabal al Gharbi
15 Wadi al Shatii16 Jufra
17 Al Wahat
18 Ghat
19 Wadi al Hayaa
20 Sabha
21 Murzuq
22 Kufra

 Cavedal e altre sità 
Ła so cavedal ła xe Tripołi.
Altre sità inportanti łe xe Bengasi, Misurata e Beida.

 Povolazion 
 Etnie 
I Libeghi moderni xe el resultà de smissiamenti infra i berberi locai e i arabi e altri povoi che i jera pasai da ste tere.
Ghe xe uncora grupi berberi che no se ga smissà co de altri povoi.

 Religion 
Musulmani 97%, Cristiani 3%.

 Léngue 
La zente la parla arabo.
El berbero el xe doparà ma no'l xe reconossuo.
L’inglese e el talian i xe doparai par far marcà.

 Economia 
La Libia xera on paexe agricolo, la pesca l’era comun su la costa.
L’agricolturaanca se el governo ga sercà de modernizarla uxando la richeza dovua al petrolio la xe ristreta al 1,2% del teritorio.

Dopo la scoperta del petrolio l’economia la dipende sora-de-tuto da la produsion energetica (gas, benzine e altri prodoti).

L’industria manufaturiera xe picola e serve solo al consumo interno.

 Gałeria de someje 

 Note 

Altri projeti

 Łinganbi foresti